સ્થાનિકોનાં કહેવા અનુસાર સિંધીયાનાં શ્રાપનાં કારણે કિલ્લાની દિવાલ રાતો રાત ધ્વસ્ત થઇ ગઇ. સ્થાનિકોનો માનવું છે કે, રાજકુમારી રત્નાવતી અને તેમના સહિત સમગ્ર નાગરિકોની અહી મૌત થયા બાદ તેમની આત્મા કિલ્લામાં જ ભટક્યા કરે છે. જો કે ભાનગઢનાં કિલ્લાને લઇને આ સિવાય પણ ઘણી વાતો ફેલાઇ છે. કિલ્લાનો ભય એટલો બની ગયો છે કે રાજ્યની સરકારે પણ આ કિલ્લામાં રાત્રી દરમિયાન પ્રવેશ કરવા પર રોક લગાવી દીધી છે. ભાનગઢનાં કિલ્લાને લઇને કહેવાતી ભૂતોની આ કહાની શું એક અફવા છે કે તેમા કોઇ તાર્કિક સચ્ચાઇ છે તે વિશે કોઇ ચોક્કસ માહિતી નથી પરંતુ એક વાત સ્પષ્ટ છે કે કિલ્લાને જોઇને તમને ક્ષણભર માટે કોઇ આભાસ થાય તો નવાઇ નહી. કહેવાય છે કે ઝેરનાં પારખા ન કરાય તેમ કોઇ શરત કે કોઇને બતાવવા કે કોઇપણ અજ્ઞાનતા બતાવવી જીવને જોખમમાં મુકવા જેવુ ખરુ. ઘણીવાર એવુ બનતુ હોય છે કે માત્ર શ્રણભરનો આભાસ તમારા જીવ માટે જોખમી બની શકે છે.